HILLSONG TV Erityiset asiat sinussa
Uskotko, että sinussa on jotakin erityistä?
Uskotko, että sisimmässäsi on erityinen aarre?
Luuletko, että Jumala pääsee käsiksi siihen aarteeseen -
ja voi saada sen täyttämään koko potentiaalinsa?
Puhun tänään erityisistä asioista. Uskon, että sanomani siunaa sinua.
Puhun tänään erityisistä asioista.
Jumala tahtoo tehdä jotakin erityistä ja päästä käsiksi siihen erityiseen, -
mikä on sisimmässäsi. Valmistaudutaan siihen.
Uskon, että Jumala on laittanut sisimpääsi jotakin erityistä.
Jokaisessa ihmisessä on kutsun kello.
Se ei ole kirjaimellinen kello, mutta se tikittää sisällä.
Saarn. 3:11: "...myös iankaikkisuuden hän on pannut heidän sydämeensä..."
Amplified-käännöksessä: "Jumalalli- sesti istutetun tunteen tarkoituksesta."
Se on asetettu sydämeen. Joskus se on tukahdutettu, joskus hiomaton, -
joskus elämä on koettanut haudata sen, -
joskus on itse viimeinen, joka tunnistaa sen.
Mutta uskon aidosti, että Jumala on asettanut sisimpääsi kutsun kellon: -
olet olemassa jotakin erityistä varten.
Pikkupoikana koin aina, että olen olemassa jotakin erityistä varten.
Olin täynnä alemmuudentunnetta ja epävarmuutta.
Muistan uskoneeni, että isäni suosi veljeäni eikä minua.
Ei koskaan pidä aliarvioida pienten asioiden vaikutusta lapsen mieleen.
Kerran otimme perhekuvaa ja seisoin eturivissä. Muistan isän sanoneen: -
"Brian, tule seisomaan tänne taakse." Sitten hän laittoi isoveljeni eturiviin.
Vartuin uskoen, että isä suosi veljeäni.
Muistan kävelleeni koulusta kotiin.
Kuvittelin, että jonakin päivänä kuljen sen matkan menestyksekkäänä.
Uskoin, että syvällä sisimmässäni oli jotakin erityistä.
Ehkä se oli perusteeton tunne. Ehkä se kumpusi epävarmuudesta.
Se oli syvällä sisimmässäni.
En ole kävellyt sitä matkaa kertaakaan sen jälkeen kun lähdin koulusta.
Mutta muistan sen uskomuksen yhä.
En tiedä, mitä sinä tunnet. Ajatteletko: "En ole koskaan tuntenut tuollaista."
Se ei tarkoita, etteikö Jumala olisi antanut sinulle kutsun kelloa, -
etteikö Hän olisi istuttanut tarkoitusta sydämeesi.
Hän kutsuu sinua erityiseksi. 1. Piet. 2:9―10: -
"Mutta te olette 'valittu suku, kuninkaallinen papisto, -
pyhä heimo, omaisuuskansa, julistaaksenne sen jaloja tekoja', -
joka on pimeydestä kutsunut teidät ihmeelliseen valkeuteensa; -
te, jotka ennen 'ette olleet kansa', mutta nyt olette 'Jumalan kansa', -
jotka ennen 'ette olleet armahdetut', mutta nyt 'olette armahdetut'."
Ehkä et juuri nyt pääse käsiksi siihen erityiseen sisimmässäsi.
Mutta se on siellä.
Uskon koko sydämestäni, että se on siellä.
Se on se Jumala-tekijä, Jumala-hiukkanen.
Se on syvällä sisimmässäsi. Jakeessa voisi lukea myös: -
"Olette erityinen sukupolvi, erityinen papisto, erityinen kansa."
1. Pietarin kirje kirjoitettiin erityisesti kansojen kristityille.
Luulisi, että hän puhuu juutalaisille, mutta hän puhuu kaikelle kansalleen.
Hän puhuu niistä, joilla joskus ei ollut mutta nyt on, jotka ennen eivät olleet -
mutta kuuluvat nyt Jumalan perheeseen, Jumalan kansaan.
Pietari sanoo, että he ovat erityisiä ihmisiä.
Katsotaan taaksepäin samaa lukua.
1. Piet 2:4―5:ssä puhutaan seurakunnasta.
Siinä puhutaan elävistä kivistä, joista hengellinen huone rakentuu.
Jakeessa 4 puhutaan valitusta kivestä ja Hänen valituistaan: -
"Ja tulkaa hänen tykönsä, elävän kiven tykö, jonka ihmiset tosin -
ovat hyljänneet, mutta joka Jumalan edessä on valittu, kallis."
Erityisiä, kalliita, eläviä kiviä. Kerran eivät olleet, mutta nyt ovat.
Jotakuta tai jotakin kuollutta kutsutaan syystä kylmäksi kuin kivi.
Kivessä ei ole mitään elävää.
Elävä kivi on itseristiriita.
Ennen eivät olleet, mutta nyt ovat. Ennen ei ollut, mutta nyt on.
Sama pätee siihen, mikä sinussa on erityistä.
Se saattaa uinua tai olla tukahdutettu, mutta uskon, että se mikä on -
henkesi ja sielusi ytimessä, näyttää vain kylmältä kiveltä mutta se elää.
Siksi rohkaisen sinua uskomaan, että se elämä puhkeaa esiin.
VT:n tunnetuimpiin kuuluvassa kertomuksessa -
Daavid päätti mitellä voimiaan jättiläisen kanssa.
Mitä hän käytti? Viittä kylmää kiveä.
1. Sam. 17:40: -
"Ja hän otti sauvansa käteensä, -
valitsi purosta viisi sileätä kiveä, -
pani ne paimenlaukkuun, joka hänellä oli linkokivisäiliönä, -
otti lingon käteensä ja meni filistealaista vastaan."
Viisi vuosikymmeniä vanhaa kiveä. Myrskyt, vesi ja vuodenajat -
olivat hanganneet niitä vanhoja, hiomattomia kiviä.
Hitaasti ne hankasivat terävät kulmat pois aarteen päältä.
Sitten Daavid tuli etsimään erityisesti viittä kiveä kaikkien kivien keskeltä.
Ne kylmät kivet pääsivät historian lehdille.
Kylmät kivet heräävät eloon Jumalan tarkoituksissa.
Jumala saattaa tälläkin hetkellä hioa -
sisimmässäsi vielä kylmänä uinuvan potentiaalin kulmia.
Hän valmistelee sinua. Se voi tuntua kestävän ikuisuuden.
Ehket osaa kuvitella, miten Jumala voisi nostaa sinut esiin kuin ne kivet.
Olet maan päällä erityisestä syystä.
Luen esimerkkejä ihmisistä, joita Jumala käytti erityiseen tehtävään, -
erityiseen työhön erityisestä syystä.
1. Aik. 14:2 (TLB-käännös): "Ja Daavid ymmärsi, miksi Herra -
oli tehnyt hänestä Israelin kuninkaan ja hänen valtakuntansa niin suureksi; -
se oli erityisestä syystä: tuomaan iloa Jumalan kansalle."
Joosua sai Herralta sanan. Joos. 3:12 (TLB): "Valitkaa kaksitoista miestä, -
yksi kustakin sukukunnasta, erityiseen tehtävään."
Ap. t. 13:2 (NLT-käännös): "Kerran, kun he olivat palvelemassa -
ja paastoamassa, Pyhä Henki sanoi: 'Erottakaa Barnabas ja Saul -
erityiseen työhön, johon minä olen heidät kutsunut.'"
Mitähän erityistä sisimmässäsi on?
Puhun tästä teemasta paljon, koska palan sille, -
että ihmiset löytävät sen, keitä todella ovat, keneksi Herra on heidät luonut -
erityisestä syystä, erityistä tarkoitusta varten.
1. Aik. 14:2:ssa Daavid tajusi, että Herra oli tehnyt hänestä kuninkaan -
ja antanut suuren valtakunnan erityisestä syystä. Daavid tajusi sen.
Suurimpia haasteita on tajuta se, mikä sisimmässä on erityistä.
Kun Daavid tajusi, että Jumala ei ollut vain antanut hänelle valtakuntaa -
vaan tehnyt siitä myös suuren, hän ymmärsi, että sille oli erityinen syy.
Ei anneta ymmärryksen puutteen estää meitä uskomasta, -
että se erityinen sisimmässämme voisi herätä eloon.
Daavid tajusi, että Jumala oli tehnyt hänestä kuninkaan.
Ei hän itse ollut tehnyt itsestään kuningasta.
Luulemme helposti, että kyse on meistä. Rääsyistä rikkauksiin -tarina.
Kuvittelemme, että tarina kertoo meistä.
"...että Jumala oli tehnyt hänestä kuninkaan."
Kyse on siitä, mitä Jumala voi tehdä sinusta.
Jos teemme siinä yhteistyötä, puutteellisuutemme ei tule esteeksi.
Rajallisuutemme eivät ole este, jos luotamme Jumalaan ja siihen, -
mitä Hän on päättänyt tehdä meistä.
Jumala ei tehnyt Daavidista vain kuningasta erityisestä syystä.
Hän teki myös Daavidin valtakunnasta suuren erityisestä syystä.
Uskon, ettei Jumala ainoastaan tee jotakin erityistä, -
vaan Hän tekee jotakin suurta ja erityistä elämässäsi erityisestä syystä.
Vuonna 1980 olin 26-vuotias. Bobbie oli 23.
Olimme nuoria, ja minä olin päättäväinen.
Päätimme perustaa seurakunnan Central Coastiin.
Lähdimme autolla pienen ryhmän kanssa Central Coastiin.
Alku oli oikeastaan aika hyvä. Ihmisiä tuli. Se oli hienoa!
Mutta tiesin aina, ettei se ollut minun ja Bobbien kutsu.
Parin kuun jälkeen, kun olimme saaneet toiminnan käyntiin, -
kysyin ystävältä, kiinnostaisiko häntä tulla seurakunnan pastoriksi.
Hän ja hänen vaimonsa olivat sen seurakunnan pastoreita 20 vuotta.
Nykyään seurakunta on yhä siellä ja tekee upeaa yhteisötyötä, -
mutta tiesin aina, ettei se ollut kutsuni.
Tulimme Baulkham Hillsiin, ja meitä oli 70 ihmistä.
Toisella viikolla 65, sitten 53, ja neljäntenä 45.
Kun väki oli vähentynyt neljä viikkoa, tiesin, että se oli tulevaisuuteni.
Minä vain tiesin sen. Tiesin, että siinä oli jotakin.
Kyse ei ollut määrästä. Tiesin, että siinä oli jonkin suuren siemen.
Siinä pienessä ryhmässä oli jotakin erityistä.
Siinä oli jotakin suurta. Uskon, että Jumala tahtoo tehdä elämässäsi -
jotakin erityistä. Usko, että se on jotakin suurta.
Sen suuruuden siemen on jo olemassa.
Daavidin lailla sen teki Herra, ei Daavid.
Daavid tajusi yhtäkkiä, että Jumala teki hänestä kuninkaan -
ja valtakunnasta suuren syystä, Jeesuksen nimessä.
Syy oli erityinen. Jae päättyy: "...tuomaan iloa Jumalan kansalle."
Se, mitä Jumala on antanut, tuo iloa maailmaan.
Meidät on kutsuttu viemään ilosanomaa.
Seurakuntaa ei pitäisi sietää vaan siitä pitäisi nauttia. Aamen.
Jumalalla on erityinen työ. Usko johonkin erityiseen.
Erityinen syy, erityinen aarre.
Kuunnelkaa jaetta 5. Moos. 32:34 (TLB): -
"Israel on erityinen kansani, -
sinetöitynä jalokiviksi aarreaittaani."
Ihana jae! "...erityinen kansani, sinetöitynä jalokiviksi aarreaittaani."
2. Moos. 19:5 (NLT): "Jos te kuulette minua ja pidätte liittoni, -
niin te olette minun erityinen aarteeni..."
Jumala kutsuu sinua erityiseksi aarteekseen.
"...kaikkien kansojen keskellä, sillä koko maa kuuluu minulle."
Se on ihanaa, että Jumala nostaa esiin kansansa -
ja kutsuu heitä omaksi erityiseksi aarteekseen.
Aarre on arvokas. Aarre on kaunis.
Monesti se on hiomaton, eikä sen kauneutta siksi näe vielä.
Mutta Jumala on asettanut erityisen aarteen -
piiloon syvälle sisimpääsi.
Matt. 13:44: "Taivasten valtakunta on peltoon kätketyn aarteen kaltainen, -
jonka mies löysi ja kätki; ja siitä iloissaan hän meni -
ja myi kaikki, mitä hänellä oli, ja osti sen pellon."
Mies näki aarteen arvon ja myi kaiken. Hän näki kätketyn aarteen.
Jeesus antoi kaikkensa -
aarteen, arvon, erityisyyden takia.
Jeesus antoi kaikkensa sinuun kätketyn aarteen takia.
Hän lunasti sinut. Hän osti sinut itselleen, koska sinussa on aarre.
Ystävä, sisimmässäsi on aarre.
Uskotaan, että Jumala nostaa esiin sen kätketyn aarteen -
ja alkaa tuoda sitä hiomatonta aarretta esiin tavalla, -
jota et ole koskaan ennen nähnyt.
Jeesus sanoo vertauksessaan, että mies oli valmis antamaan kaikkensa, -
koska hän näki aarteen pellossa.
Se on erinomainen rinnastus siitä, mitä Jeesus on tehnyt puolestasi.
Erityinen syy, erityinen aarre, erityinen arvostus.
Kuinkahan moni arvostaa sitä, mitä Jumala on laittanut sinuun?
Danielista sanotaan Dan. 1:9:ssä (TLB): -
"Ja Jumala oli antanut hoviherrojen esimiehelle -
erityistä arvostusta Danielia kohtaan ja sympatiaa hänen ahdingostaan."
Yksi suuren johtajan tunnuspiirre on se, -
että hän näkee ihmisissä aarteen ennen kuin kukaan muu näkee sitä.
Profetian lahja puhuu elämää asioihin, joihin ei ole vielä päästy käsiksi.
Kauan sitten puhuin profeetallisen sanan eräälle nuorelle miehelle.
Hänen isänsä oli paikalla ja sanoi: "Väärä poika. Tarkoitit varmasti toista"
Tarkoitit hänen veljeään, etkö vain." Vastasin: "En. Puhuin hänestä."
Profetian lahja, Herran ääni, näki pojassa jotakin, -
mitä edes hänen oma isänsä ei nähnyt.
Vuosien myötä se asia on tullut esiin Jumalan armosta.
Rakastan sitä, että Jumala voi antaa erityistä arvostusta.
Daniel sai sitä. Hän oli johtaja, jolla oli suuri tulevaisuus.
Jokin hänessä merkitsi hänet.
Vuonna 586 eKr. Jerusalem tuhottiin, ja Daniel marssitettiin -
muun kansan mukana satojen kilometrien päähän -
vieraaseen maahan ja kulttuuriin.
Hänet pakotettiin mukaan kulttuuriin, joka oli vierasta kaikelle, -
mitä hän oli Jumalan poikana. Silti tuossa vieraassa kulttuurissa -
hoviherrojen esimies näki -
ja sai erityistä arvostusta sille, mitä Danielissa oli.
Uskotaan, että Jumala käyttää ihmisiä näkemään sinuun yliluonnollisesti -
ja saa heidät arvostamaan sinua erityisesti sen asian tähden, -
mitä paljain silmin kukaan ei voi nähdä.
Uskotaan ylennykseen. Uskotaan uusiin alkuihin ja avoimiin oviin.
Uskotaan, että Jumala voi jotenkin käyttää jotakuta jossakin, -
ehkä kaikkein epätodennäköisintä henkilöä näkemään sen aarteen, -
sen erityisen syyn sinussa. Uskotaan, että Jumala voi antaa hänelle -
erityistä arvostusta, joka nostaa sinut piilosta erityiseen tarkoitukseen, -
joka Jumalalla on varattuna sinulle.
Erityinen suosio.
Erityinen syy, erityinen aarre, -
erityinen arvostus, erityinen mielisuosio.
Koko Raamatussa, niin VT:ssa kuin UT:ssa, -
armo on joko mielisuosiota tai Jumalan antamaa voimaa, exousiaa, -
eli Jumalan antamaa auktoriteettia ja voimaa.
Joka tapauksessa se on mielisuosiota.
Jumala suosii sinua.
Se ei ole tavallista suosiota vaan erityistä mielisuosiota.
1. Kor. 15:10:ssä (NLT) Paavali sanoo: "Mutta minä olen, mikä olen, -
koska Jumala on vuodattanut erityistä suosiotaan."
Erityistä, ainutlaatuista, harvinaista.
Siinä henkilössä on jotakin erityistä. Siinä ryhmässä on jotakin erityistä.
"Jumala on vuodattanut erityistä suosiotaan ― eikä tuloksetta.
Olen tehnyt enemmän työtä kuin kukaan muu apostoli; -
en tosin minä, vaan Jumala, joka teki minussa työtään armonsa kautta."
Hän sanoi: "Olen tehnyt kovasti töitä, mutta pohjimmiltaan se en ollut minä.
Se oli Herran yliluonnollista suosiota." Se vaatii yliluonnollista voimaa.
Elämä koettaa juonitella sitä vastaan, että Jumalan suosio tulisi osaksesi.
Ps. 65:11: "Sinä kaunistat vuoden hyvyydelläsi, -
ja sinun askeleesi tiukkuvat lihavuutta."
Mutta elämä koettaa pidätellä sinua.
Etkä sinusta tuntuu, ettet pääse edelle. Uskot Jumalan mielisuosioon.
Ehkä uskot jopa Jumalan erityiseen mielisuosioon: -
Hänen lupauksiinsa elämällesi.
Saat kiinni siitä, mutta elämä saa sinut aina tekemään turhuuksia.
Havaitset aina olevasi lainanottaja etkä -antaja, häntä etkä pää, -
alla etkä yllä.
Saatat olla siinä tilanteessa juuri nyt.
1. Kun. 18:ssa tapahtui kokonainen ihmeiden sarja. Jumala käytti Eliaa.
Maassa oli nälänhätä, ja Jumala toi Elian kautta epätavalliset sateet, -
jotka mursivat nälänhädän.
Jumala käytti Eliaa ihmeissä, mutta silti Ahab, -
kuningas, -
koki Elian olevan harmiksi. Hän koki Elian uhkaksi.
1. Kun. 18:17: "Ja nähdessään Elian Ahab sanoi hänelle: -
'Siinäkö sinä olet, sinä, joka syökset Israelin onnettomuuteen?'"
Elia toi valtavasti siunausta Israeliin, -
mutta Ahab kutsui häntä onnettomuuden tuojaksi.
Ahab yritti kaikin keinoin pidätellä Eliaa ja pysäyttää pääsemästä edelle.
Elämä saattaa tuntua siltä kuin se yrittäisi estää sinua etenemästä.
Luvun viimeinen jae 1. Kun. 18:46 (TLB): -
"Herra antoi Elialle erityistä voimaa, -
jotta tämä saattoi juosta Ahabin vaunujen edellä kaupunkiin saakka."
Ahab uskoi Eliaa ongelmaksi ja yritti estellä häntä, -
mutta Jumala antoi Elialle erityistä voimaa.
Jumala voi antaa sinulle erityistä voimaa.
Mitä se erityinen voima sai aikaan? Elia juoksi kilpaa hevosten kanssa.
Ystäväni, kuuntele. Uskon, että Herra tahtoo antaa erityistä suosiota -
ja sen lisäksi erityistä voimaa, jotta näet sen suosion tulevan todeksi.
Puhun elämää tähän vuoteesi. Jos et saa siitä kiinni, olet kylmä kivi.
Uskon, että sen kylmän kiven täytyy herätä eloon. Aamen!
Erityinen mielisuosio erityisestä syystä erityisen aarteen kautta.
Jumala voi antaa ihmisille erityistä arvostusta.
Jos Jumala antaa suosiota, uskon, että Hän antaa myös erityistä voimaa,-
jotta pääset edelle, kun elämä koettaa pidätellä sinua.
Mielisuosio vaatii erityistä voimaa, mutta se tuo myös erityisen vastuun.
Raamatussa puhutaan erityisestä vastuusta.
Ef. 3:2 (NLT): "Olettaen, että tiedätte Jumalan antaneen minulle -
erityisen vastuun välittää hänen armonsa teille kansoille."
Erityinen vastuu välittää Hänen armoaan.
TLB:ssä sanotaan: "Erityinen tehtävä -
osoittaa Jumalan mielisuosiota teille."
Erityinen vastuu.
Suosio tulee Kaikkivaltiaan voiman kautta, Pyhän Hengen voimasta, -
mutta se tuo mukanaan erityisen vastuun.
Miltähän se sinusta tuntuu? Ehkä pelkkä ajatus uuvuttaa, -
että Jumalan mielisuosiosta huolehtimisen mukana tulee vastuu.
Luuk. 12:48: "...Sillä jokaiselta, jolle on paljon annettu, -
myös paljon vaaditaan..." Vastuu.
Siltä, joka on saanut paljon suosiota, vaaditaan paljon vastuuta.
"...ja jolle on paljon uskottu, siltä sitä enemmän kysytään."
Jumala on antanut meille suosiota. Uskon, että Jumala antaa meille -
yliluonnollista voimaa, mutta suosio tuo myös erityistä vastuuta.
Siksi meillä on Hillsong Foundation -rahasto.
Joel A'Bell kertoi viime viikolla eri paikoista toimipisteillämme, -
joissa Hillsong CityCare -työn kautta -
voisimme ehkä tarjota tilapäisen yösijan haavoittuvaisille naisille.
Erityinen suosio on siitä kaunis, että se asettaa ottamaan erityistä vastuuta.
Jumala antaa erityisen mielisuosion erityisen voiman kautta -
erityisestä syystä, ja mielisuosion myötä tulee erityinen vastuu.
Raamatussa puhutaan myös erityisistä kyvyistä, -
erityisestä ilosta ja erityisestä levosta.
En tiedä sinusta, mutta pidän viimeisestä.
Jos Jumalalla on sinulle jotakin erityistä, ajattelet vastuuta ja syytä.
"Voi, toivoin helpompaa vuotta."
Erityinen kyky. UT on täynnä lahjoja.
Hengellisiä ja luonnollisia lahjoja, palvelutyön lahjoja, -
erityisiä lahjoja, joita Jumala antaa erityistä vastuuta varten.
Raamattu puhuu paljon erityisestä ilosta.
Uskon, ettei se tunnu työltä. Jumala antaa iloa, -
kun näet erityisen aarteesi tulevan esiin.
Elämäsi tuo sinulle ja myös lähimmäisillesi iloa.
Saat siitä sellaista suurta iloa, joka vahvistaa sinua sisältä.
Ef. 3:8:ssa Paavali puhuu yhä vastuustaan tavoittaa kansat.
Hän sanoo (TLB): "Ajatelkaa!
Vaikka en ansaitse sitä ja vaikka olen kaikista kristityistä hyödyttömin, -
silti minut valittiin tähän erityiseen iloon julistaa kansoille Kristuksesta."
Uskotaan, ettei vuosi tuo tullessaan valtavasti stressiä ja työn taakkaa -
vaan että Jumala antaa erityistä iloa, erityistä iloa, erityistä iloa elämääsi.
Jos voisin antaa teille yhden jakeen, -
jonka uskon tukevan teitä koko vuoden, se olisi Hepr. 4:9 (NLT): -
"Jumalan kansaa odottaa erityinen lepo."
Uskotaan aidosti erityiseen kykyyn ja erityiseen iloon.
Se ei ole iloksi vain sinulle vaan tuo iloa myös lähimmäisillesi.
Uskotaan erityiseen lepoon, jolloin sanotte: -
"Eikö Herra olekin ollut meille hyvä?
Herra on tehnyt jotakin erityistä elämässäni."
Voitko sanoa aamen? Voitko huutaa halleluja?
Voitko sanoa "Otan sen vastaan"?
Läsnäolossasi Rauhoittuu sieluni
Ja kuulen äänesi
Hengessäni Kuulen musiikin
Pelastuksen laulun
Jeesus
Odotan äärellä Sanasi, Herra
Siellä Henkesi puhuu
Tuo elämää Sieluun uupuneeseen
Syvyyksiini
Jeesus
Olemmeko unohtaneet intiimin, -
ikuisen keskustelun Luojan -
ja luomakunnan välillä?
Mutta meitä vetää puoleensa kuiskaus, -
jotta kuulisimme -
ja saisimme aistit viritettyä, kun Hän odottaa, -
odottaa, -
odottaa vastaustamme.
Puhu. Minä kuuntelen.
Puhu. Me kuuntelemme.
Jumala on asettanut sinut maan päälle erityisestä syystä.
Sisimmässäsi on kätketty aarre.
Kuten muut aarteet, se on arvokas, kallis, harvinainen, kaunis ja ihana.
Elämä koettaa varastaa sen, mutta uskon, -
että Jumala saa sen aarteen sinussa esiin, sen erityisen syyn olla elossa.
Siunausta ja mukavaa viikkoa! Muista, että paras on vielä tulossa!
Suomennos: Maija Tuukkanen